钦定古今图书集成/明伦汇编/官常典/第088卷 > 越王贞 琅琊王冲
## 钦定古今图书集成/明伦汇编/官常典/第088卷 > 越王贞 琅琊王冲

按《唐书》本传：“越王贞，始王汉，后徙原，已乃封越。贞善
骑射，涉文史，有吏干，为宗室才。王武后初，累迁太子
太傅、豫州刺史。中宗废，居房陵，贞乃与韩王元嘉及
王子黄公撰、鲁王灵夔、王子范阳王蔼、霍王元轨、王
子江都王绪及子琅邪王冲计议反正。垂拱四年，明
堂成，悉追宗室行享礼，共疑后遂大诛戮不遗种。事”
且急。撰乃矫帝玺书赐冲曰：“朕幽絷，诸王宜即起兵。”
于是命长史萧德琮募兵，告诸王师期。八月，冲先发，
诸王莫有应者，独贞将兵攻上蔡，破之，而冲已败。贞
稍徇属县，得士七千，列五营：贞为中营，以裴守德为
大将军，领中营；赵成美为左中郎将，领左营；闾弘道
为右中郎将，领右营；安摩诃为郎将，领后军；王孝志
为右将军，领前军；以韦庆礼为司马，署官五百，然胁
诱无斗志，家童皆佩符以辟兵。九月，后遣左豹韬卫
大将军麹崇裕、夏官尚书岑长倩率兵十万讨之，以
凤阁侍郎张光辅为诸军节度。乃下诏削贞父子属
籍，改氏虺。崇裕等次豫州，贞少子规及裴守德拒战，
兵溃，贞乃闭门守。守德者，骁勇士，贞始起，以女妻之，
委以腹心，至是欲杀贞自赎。会军薄城，家人白贞：“今
事乃尔，王岂受戮辱者邪？”即仰药死，规自杀，守德与
主俱缢。起凡二十日，败。始，贞临水自鉴，不见其首，恶
之，未几及祸。冲，贞长子也。好学，勇而才，累迁博州刺
史。初发，有士五千度河趣武水，武水令告急魏州，州
遣莘令马元素领兵先乘城，冲攻之，因风积薪焚其
门，火作风反，众心沮解。其属董元寂诵言：“王与国家
战乃反尔。”冲斩以徇，众惧，遂溃，惟家僮数十从之，乃
走博州，为当关刺死。后命丘神𪟝讨之，兵未至，冲已
死。起七日，败。二弟：蒨、温、蒨，常山公，坐死。温以前告流
岭南。初，贞腾檄寿州刺史赵瑰谕以兴兵，且假道，瑰
得檄，许为应。瑰妻常乐长公主，亦趣诸王蚤立功，故
瑰与主皆死。济州刺史薛𫖮与其弟绍谋应冲，率所
部庸调，治兵募士。冲败，下狱死。𫖮，驸马都尉瓘之子。
母城阳长公主，封河东县侯。绍尚太平公主，擢累右
玉钤卫员外将军，以主婿不加戮，饿死河南狱。神龙
初，敬晖等奏“冲父子死社”稷，请复爵土，为武三思等
沮罢。开元四年，乃复爵土，有司谥“死不忘君”曰“敬。”五
年，又诏：“王嗣绝国除，朕甚悼焉。其以贞从孙故许王
子夔国公琳嗣王，奉王祀。”琳薨，爵不传。贞最幼，息珍
子谪岭表，数世不能归。开元中，女孙持四世柩北还求祔王茔。诏嘉悯，敕宗正寺、京兆府为访其兆，非陪
陵者听葬。女名元贞，为道士。

按《旧唐书》本传：“越王贞，太宗第八子也。贞观五年，封
汉王。七年，授徐州都督。十年，改封原王。寻徙封越王，
拜扬州都督，赐实封八百户。十七年，转相州刺史。二
十三年，加实封满千户。永徽四年，授安州都督。咸亨
中，复转相州刺史。贞少善骑射，颇涉文史，兼有吏干，
所在或偏受谗言，官僚有正直者，多被贬退。又纵诸”
僮竖，侵暴部人。由是人伏其才而鄙其行。则天临朝，
加太子太傅，除蔡州刺史。自则天称制，贞与韩王元
嘉、鲁王灵夔、霍王元轨及元嘉子黄国公撰、灵夔子
范阳王蔼、元轨子江都王绪，并贞长子博州刺史琅
邪王冲等，密有匡复之志。垂拱三年七月，撰作《谬书》
与贞云：“内人病渐重，恐须早疗。若至今冬，恐成痼疾，
宜早下手，仍速相报。”是岁，则天以明堂成，将行大享
之礼，追皇宗赴集元嘉，因递相语云：“大享之际，神皇
必遣人告诸王，密因大行诛戮，皇家子弟无遗种矣。”
撰遂诈为皇帝玺书与冲云：“朕被幽絷，王等宜各救
拔我也。”冲在博州，又伪为皇帝玺书云：“神皇欲倾李
家之社稷，移国祚于武氏。”遂命长史萧德琮等召募
士卒，分报韩、鲁、霍、越、纪等五王，各令起兵应接，以赴
神都。初，冲与诸王连谋，及冲先发而莫有应者，唯贞
以父子之故，独举兵以应之。寻遣兵破上蔡县，闻冲
败，恐惧，索锁欲自拘，驰驿诣阙谢罪。会其所署新蔡
令傅延庆得勇士二千馀人，贞遂有拒敌之意，乃宣
言于其众曰：“琅邪王已破魏、相数州，聚兵至二十万，
朝夕即到，尔宜勉之。”征属县兵至七千人，分为五营，
贞自为中营，署其所亲汝阳县丞裴守德为大将军、
内营总管赵成美为左中郎将、押左营，闾弘道为右
中郎将、押右营，安摩诃为郎将、后军总管王孝志为
右将军、前军总管。又以蔡州长史韦庆礼为银青光
禄大夫，行其府司马。凡署九品已上官五百馀人，令
道士及僧转读诸经以祈事集家僮战士，咸带符以
辟兵。其所署官，皆迫胁见从，本无斗志，惟裴守德实
与之同。守德骁勇，善骑射，贞将起事，便以女“良乡县
主”妻之，而委以爪牙心腹之任。则天命左豹韬卫大
将军麹《崇裕》为中军大总管，夏官尚书岑长倩为后
军大总管，率兵十万讨之。仍令凤阁侍郎张光辅为
诸军节度。于是制削贞及冲属籍，改姓虺氏。崇裕等
军至蔡州城东四十里，贞命少子规及裴守德拒战，
规等兵溃而归。贞大惧，闭门自守。裴守德排阁入，问
王安在，意欲杀贞以自赎也。官军进逼州城，贞家僮
悉力卫贞，曰：“事既如此，岂得受戮辱？当思自为计。”贞
乃饮药而死。家僮方始一时散舍仗就擒，规亦缢，其
母自杀。守德携良乡县主亦同缢于别所。麹崇裕斩
贞父子及裴守德等，传首东都，枭于阙下。贞起兵凡
二十日而败。贞之在蔡州，数奏免所部租赋，以结人
心。家僮千人，马数千匹，外托以田猎，内实习武备。尝
游于城西水门桥，临水自鉴，不见其首，心甚恶之，未
几而及祸。神龙初，追复爵土，与子冲俱复旧姓。初，贞
将起兵，作书与寿州剌史、驸马都尉赵瑰曰：“伫总义
兵，来入贵境。”瑰甚喜，复许率兵相应。瑰妻常乐长公
主，高祖第七女，和思皇后之母也。谓其使曰：“为我报
越王，与其进，不与其退尔。诸王若是男儿，不应至许
时尚未举动。我常见耆老云，隋文帝将篡夺周室，尉
迟迥是周家外甥，犹能起兵相州，连结突厥，天下闻
风，莫不响应。况尔诸王，并国家懿亲，宗社是托，岂不
学尉迟迥感恩效节，舍生取义耶？夫为臣子，若救国
家则为忠，不救则为逆。诸王必须以匡救为急，不可
虚生浪死，取笑于后代。”及贞等败，瑰与公主亦伏诛。
冲，贞长子也。好文学，善骑射，历密、济、博三州刺史，皆
有能名。初，冲自博州募得五千馀人，欲渡河攻济州，
先取武水县。县令郭务悌赴魏州请援。魏州莘县令
马元素领兵千七百人邀之于路，恐力不敌，先入武
水城，闭门拒守。冲乃令积草车上于火烧南门，拟乘
火突入。火之未起，南风甚急，及火已燃，遽回为北风，
未至城门，烧草已尽，冲军由是沮气。有堂邑丞董元
寂为冲统帅兵仗，及冲击武水，元寂曰：“琅邪王与国
家交战，此乃反也。”冲闻之，斩元寂以徇。兵众惧而散
入草泽，不可禁止。惟有家僮，左右不过数十，而乃却
走入博州城，为守门者所杀。则天命左金吾将军丘
神𪟝为清平道行军大总管以讨冲，兵未至，冲已死，
传首东都，枭于阙下。冲起兵凡七日而败。冲三弟：蒨，
封常山公，历常州别驾，坐与父兄连谋，伏诛；温以告
其朋党，得实，减死流岭南，寻卒。神龙初，侍中敬晖等
以冲父子翼戴皇家，义存社稷，请复其官爵，武三思
令昭容上官氏代中宗，手诏不许。开元四年，诏追复
爵土，令备礼改葬。太常奏谥，议曰：“故越王贞，往者愿
匡宗社，夙怀诛吕之谋；乃心王国，用击非刘之议。以
兹获戾，上悼圣心。谨按《谥法》，死不忘君曰‘敬’。请谥曰
敬。”从之。五年，下诏曰：“九族以亲，克敦其教；百代必祀允敬厥德。故蔡州刺史、越王贞，执心不回，临事能断。
粤自藩国，勤于王家。弘道之后，宝图将缺，怀《刘章》之
辅汉，追郑武之翊周。遂能奋不顾身，率先唱义。虽英
谋未克，而忠节居多。嗣绝国除，年逾二纪，奠享沦废，
甚为悯焉。永言兴继，式备典册。其封贞侄孙故许王
男左监门卫将军夔国公琳为嗣越王，以奉其祀，仍
官为立碑。”琳寻卒，国除。